<classify> Michuano hiyo ni maarufu kama Kombe la Kagame kutokana na kufadhiliwa na Rais wa Rwanda, Paul Kagame. Kwa mujibu wa Ofisa Habari wa TFF, Alfred Lucas, sababu za TFF kutoandaa fainali hizo ni kubanwa na ratiba ya michuano ya kitaifa na kimataifa.Endapo ingeridhia kuandaa michuano hiyo ambayo bingwa wake mtetezi ni Azam FC, Tanzania ingebahatika kuwa na klabu tatu. Mbali ya bingwa mtetezi Azam, nyingine zingekuwa Yanga ambao ni mabingwa wa Tanzania Bara, na Simba, washindi wa tatu katika Ligi Kuu ya Tanzania Bara.Lakini kwa uamuzi wa kutoandaa, sasa Tanzania itawakilishwa na Azam na Yanga ambayo pia ina ratiba nyingine ya ushiriki wa hatua ya makundi ya michuano ya Kombe la Shirikisho barani Afrika. Awali, mkutano mkuu wa CECAFA uliamua Zanzibar iwe mwenyeji wa michuano ya Kagame.Baadaye kwa sababu zilizo nje ya uwezo ilionekana Zanzibar hawataweza kuwa wenyeji wa fainali hizo. Baada ya hapo TFF ilianza kuangalia uwezekano wa mashindano hayo, lakini hatimaye imekuja na uamuzi wa kutoandaa.Kutokana na ratiba ya Kombe la Shirikisho Barani Afrika CAFCC iliyotolewa na Shirikisho la Soka la Afrika CAF, kipindi cha Juni hadi Agosti, 2016 Yanga watakuwa na kwenye michuano ya CAF, hivyo ushiriki wao CECAFA utakuwa mgumu ilhali michuano ya CECAFA imepangwa kufanyika Juni na Julai, mwaka huu.  <topic>: MICHEZO 